**KLAIPĖDOS MIESTO SAVIVALDYBĖS**

**ŠVIETIMO TARYBOS POSĖDŽIO PROTOKOLAS**

2019-10-14 Nr. ADM-476

Klaipėda

Posėdis įvyko 2019 m. spalio 1 d. nuo 15.00 val. iki 17.00 val.

Posėdžio pirmininkė – Vilija Prižgintienė.

Posėdžio sekretorė – Alma Radvilė.

Dalyvavo: dalyvių registracijos sąrašas pridedamas.

Kviestieji asmenys – Švietimo skyriaus patarėja Vida Bubliauskienė, Švietimo skyriaus vyriausiosios specialistės Sigita Muravjova, Audronė Andrašūnienė.

DARBOTVARKĖ:

1. Dėl Švietimo paslaugų modernizavimo 2018–2021 metais programos.

2. Dėl Klaipėdos miesto savivaldybės švietimo įstaigų sporto salių ir kitų patalpų suteikimo paslaugos ir naudojimosi stadionais (sporto aikštynais) tvarkos aprašo pakeitimo projekto.

3. Dėl Klaipėdos miesto savivaldybės bendrojo ugdymo mokyklų stadionų ir sporto aikštynų suteikimo paslaugos kainos nustatymo tvarkos projekto.

4. Dėl mokinių lankomumo apskaitos, panaikinus medicininės pažymos formą Nr. 094/A.

5. Dėl siūlymų Klaipėdos miesto 2020-2022 m. strateginiam veiklos planui.

1.SVARSTYTA. Švietimo paslaugų modernizavimo 2018–2021 metais programa.

Kalbėjo A. Andrašūnienė, V. Prižgintienė.

Siūlymus dėl programos įgyvendinimo pateikė R. Didžiokas ir siūlė pritarti bendru sprendimu.

NUTARTA. Kreiptis į Klaipėdos miesto savivaldybės tarybos Švietimo, kultūros ir sporto komitetą su prašymu, kad svarstant Klaipėdos miesto savivaldybės 2020-2022 metų strateginį veiklos planą, būtų atsižvelgiama į šias Švietimo tarybos rekomendacijas:

1) sustiprinti Programos įgyvendinimo stebėseną, informuoti Švietimo Tarybą apie priežastis, stabdančias Programos įgyvendinimą ir priimtas priemones joms šalinti;

2) užtikrinti patvirtintos programos finansavimą 2020 ir 2021 metams, o sumažintą 2019 metų finansavimą programos įgyvendinimui kompensuoti, atitinkamai padidinant 2020 metams planuotas lėšas;

3) skirti ugdymo įstaigoms lėšų šiuolaikiškų ugdymo technologijų taikymui būtinos infrastruktūros (IT tinklo, Robotikos klasių ir pan.) atnaujinimui ir išplėtimui, atitinkamai papildant Programą.

2.SVARSTYTA. Klaipėdos miesto savivaldybės švietimo įstaigų sporto salių ir kitų patalpų suteikimo paslaugos ir naudojimosi stadionais (sporto aikštynais) tvarkos aprašo pakeitimo projektas.

Kalbėjo S. Muravjova, V. Bubliauskienė.

V. Prižgintienė siūlė pritarti sprendimo projektui, bendru sutarimu.

NUTARTA. Pritarti Klaipėdos miesto savivaldybės švietimo įstaigų sporto salių ir kitų patalpų suteikimo paslaugos ir naudojimosi stadionais (sporto aikštynais) tvarkos aprašo pakeitimo projektui.

3.SVARSTYTA. Klaipėdos miesto savivaldybės bendrojo ugdymo mokyklų stadionų ir sporto aikštynų suteikimo paslaugos kainos nustatymo tvarkos projektas.

Kalbėjo S. Muravjova.

V. Prižgintienė siūlo pritarti sprendimo projektui, bendru sutarimu.

NUTARTA. Pritarti tvarkos projektui, bendru sutarimu.

4.SVARSTYTA. Mokinių lankomumo apskaitos, panaikinus medicininės pažymos formą Nr. 094/A.

Kalbėjo A. Radvilė, dr. J. Grubliauskienė, A. Zarambienė.

NUTARTA. Klaipėdos miesto savivaldybės vaikų lankomumo tvarkos aprašo projektą svarstyti Švietimo tarybos posėdyje.

5.SVARSTYTA. Siūlymai Klaipėdos miesto 2020-2022 m. strateginiam veiklos planui.

Kalbėjo V. Bubliauskienė.

Siūlymus dėl galimybės finansuoti mokytojų persikvalifikavimo ar pedagogo cenzo įsigijimo studijas pateikė V. Prižgintienė.

NUTARTA. Siūlyti Klaipėdos miesto savivaldybės tarybos Kultūros, švietimo ir sporto komitetui – nemažinti neformaliojo suaugusiųjų švietimo ir tęstinio mokymo finansavimo, o jį didinti, kad būtų sudaryta galimybė jau dirbantiems mokytojams įgyti reikiamas kvalifikacijas.

Pirmininkė Vilija Prižgintienė

Sekretorė Alma Radvilė